CELEX: 32014R1397
Language: hu
Date: 2014-10-22 00:00:00
Title: A Bizottság 1397/2014/EU felhatalmazáson alapuló rendelete ( 2014. október 22. ) az 577/98/EK tanácsi rendelet által előírt, a munkaerő mintavételes felméréséhez kapcsolódó 2016–2018 közötti időszakra vonatkozó ad hoc modulprogram elfogadásáról szóló 318/2013/EU rendelet módosításáról  EGT-vonatkozású szöveg

30.12.2014   
            
            
               HU
            
            
               Az Európai Unió Hivatalos Lapja
            
            
               L 370/42
            
         A BIZOTTSÁG 1397/2014/EU FELHATALMAZÁSON ALAPULÓ RENDELETE
   (2014. október 22.)
   az 577/98/EK tanácsi rendelet által előírt, a munkaerő mintavételes felméréséhez kapcsolódó 2016–2018 közötti időszakra vonatkozó ad hoc modulprogram elfogadásáról szóló 318/2013/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közösségi munkaerő mintavételes felmérésének megszervezéséről szóló, 1998. március 9-i 577/98/EK tanácsi rendeletre (1) és különösen annak 7a. cikke (4) bekezdésére,
   mivel:
   
               (1)
            
            
               A 318/2013/EU bizottsági rendelet (2) keretében elfogadásra került az ad hoc modulok munkaerő mintavételes felméréséhez kapcsolódó, 2016–2018 közötti időszakra vonatkozó programja. Minden egyes ad hoc modulra vonatkozóan meghatározták a tárgyat, a tárgyidőszakot, a minta méretét, valamint az eredmények továbbításának határidejét.
            
         
               (2)
            
            
               Az 545/2014/EU európai parlamenti és tanácsi rendelet (3) értelmében a szóban forgó program az egyes ad hoc modulok tekintetében a jellemző témák felsorolását és azok leírását is meghatározza (a továbbiakban: ad hoc almodulok).
            
         
               (3)
            
            
               Annak biztosítására, hogy a 318/2013/EU rendelet összhangban legyen a módosított 577/98/EK rendelettel, az ad hoc almodulok elnevezését és leírását be kell illeszteni az előbbi rendeletbe.
            
         
               (4)
            
            
               A 318/2013/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 318/2013/EU rendelet mellékletének helyébe az e rendelet mellékletében szereplő szöveg lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 22-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 77., 1998.3.14., 3. o.
   
   
      (2)  A Bizottság 2013. április 8-i 318/2013/EU rendelet az 577/98/EK tanácsi rendelet által előírt, a munkaerő mintavételes felméréséhez kapcsolódó 2016–2018 közötti időszakra vonatkozó ad hoc modulprogram elfogadásáról (HL L 99., 2013.4.9., 11. o.).
   
      (3)  Az Európai Parlament és a Tanács 2014. május 15-i 545/2014/EU rendelete a közösségi munkaerő mintavételes felmérésének megszervezéséről szóló 577/98/EK tanácsi rendelet módosításáról (HL L 163., 2014.5.29., 10. o.).
   
      MELLÉKLET
      
         
            „MELLÉKLET
            MUNKAERŐ-FELMÉRÉS
            Ad hoc modulokat tartalmazó többéves program
            1.   A MUNKAERŐPIACON JELEN LÉVŐ FIATALOK
            
            
               Tárgyidőszak: 2016
            
               Almodulok (a részletesebb információszolgáltatás területei):
            
            
                         
                     
                     
                        1. almodul: Iskolai végzettség
                        Cél: további részletekkel szolgálni a fiatalok iskolai végzettségéről, a karrierkilátásaikat valószínűsíthetően befolyásoló tényezők azonosítása.
                     
                  
                         
                     
                     
                        2. almodul: Állásszerzés
                        Cél: információt gyűjteni a fiatalok állásszerzéssel összefüggő személyes megközelítéséről, valamint a segítségről, amelyet az álláskereséshez kapnak; felmérni, hogy a fiatalok saját meglátása szerint összhangban áll-e iskolázottságuk a jelenlegi állásuk támasztotta követelményekkel.
                     
                  2.   ÖNFOGLALKOZTATÁS
            
            
               Tárgyidőszak: 2017
            
               Almodulok (a részletesebb információszolgáltatás területei):
            
            
                         
                     
                     
                        1. almodul: Gazdaságilag függő önfoglalkoztatás
                        Cél: azonosítani a gazdaságilag függő önfoglalkoztatók sokaságát. Ez a csoport egyaránt rendelkezik az alkalmazottakra, és az önfoglalkoztatókra jellemző jegyekkel, és így ambivalens foglalkoztatási státusszal bír.
                     
                  
                         
                     
                     
                        2. almodul: Az önfoglalkoztatók munkakörülményei
                        Cél: elemezni az önfoglalkoztatók munkakörülményeit, valamint főbb indokaikat, amelyek miatt önfoglalkoztatóvá váltak.
                     
                  
                         
                     
                     
                        3. almodul: Az önfoglalkoztatók és az alkalmazottak
                        Cél: összehasonlítani az önfoglalkoztatók és az alkalmazottak attitűdjeit, valamint perspektíváit, például munkájukkal kapcsolatos elégedettségüket.
                     
                  3.   A MUNKA ÉS A CSALÁDI ÉLET ÖSSZEEGYEZTETHETŐSÉGE
            
            
               Tárgyidőszak: 2018
            
               Almodulok (a bővebb információszolgáltatás területei):
            
            
                         
                     
                     
                        1. almodul: Gondozási kötelezettségek
                        Cél: megállapítani, hogy milyen mértékben befolyásolja a munkaerő-piaci részvételt a megfelelő gyermekgondozási és más eltartott személyek gondozására irányuló szolgáltatások elérhetősége.
                     
                  
                         
                     
                     
                        2. almodul: A munkafeltételek rugalmassága
                        Cél: a munka és a családi élet összeegyeztethetősége szempontjából elemezni a munkahely biztosította rugalmasság mértékét.
                     
                  
                         
                     
                     
                        3. almodul: Szakmai pályafutás megszakítása és szülői szabadság
                        Cél: azonosítani a szakmai pályafutásnak a gyermekek vagy más eltartott személyek gondozásával összefüggő megszakításait, különösen a szülői szabadságokat, és elemezni e megszakítások időtartamát.”